મહિસાગરના લૂણાવાડાની કેટલીક કોલેજમાં આઇએસનું શિક્ષણ અપાતું હોવાની માહિતીને પગલે સુરક્ષા એજન્સીઓ સતર્ક થઈ ગઈ હતી તથા રાજયનું તંત્ર હરકતમાં આવી ગયું હતું. સુરક્ષા એજન્સીઓને એવી પણ જાણ થઈ હતી કે શિક્ષણના ઓથા હેઠળ આ કોલેજોમાં જેહાદ માટે વિદ્યાર્થીઓને ઉશ્કેરવામાં આવે છે. આઇએસના પગ પેસારાની બાબતથી સુરક્ષા એજન્સીઓએ કોલ ઈન્ટરસેપ્શન દ્વારા તપાસ હાથ ધરવાની સાથે સંદિગ્ધ કોલેજ તથા તેના વિદ્યાર્થીઓ, શિક્ષકો તથા આચાર્યોની ગતિવિધીને અવલોકવાનું કામ આરંભી દીધું છે.